Komission tiedonanto Euroopan parlamentille, neuvostolle ja tilintarkastustuomioistuimelle - Toimintasuunnitelma komission valvontatehtävän vahvistamiseksi rakennetoimien yhteisen hallinnoinnin yhteydessä /* KOM/2008/0097 lopull. */





[pic] | EUROOPAN YHTEISÖJEN KOMISSIO | Bryssel 19.2.2008 KOM(2008) 97 lopullinen KOMISSION TIEDONANTO EUROOPAN PARLAMENTILLE, NEUVOSTOLLE JA TILINTARKASTUSTUOMIOISTUIMELLE Toimintasuunnitelma komission valvontatehtävän vahvistamiseksi rakennetoimien yhteisen hallinnoinnin yhteydessä KOMISSION TIEDONANTO EUROOPAN PARLAMENTILLE, NEUVOSTOLLE JA TILINTARKASTUSTUOMIOISTUIMELLE Toimintasuunnitelma komission valvontatehtävän vahvistamiseksi rakennetoimien yhteisen hallinnoinnin yhteydessä 1. Komissio pitää ensiarvoisen tärkeänä velvollisuuttaan toteuttaa talousarviota EY:n perustamissopimuksen 274 artiklan mukaisesti. Tammikuussa 2005 komissio asetti strategiseksi tavoitteekseen pyrkiä siihen, että Euroopan tilintarkastustuomioistuin, jäljempänä ’tilintarkastustuomioistuin’, antaa talousarviolle myönteisen tarkastuslausuman, ja tammikuussa 2006 se hyväksyi toimintasuunnitelman yhdennetyn sisäisen valvonnan kehyksen luomiseksi edistyäkseen mainitun tavoitteen saavuttamisessa. Tilintarkastustuomioistuimen vuotta 2006 koskevat päätelmät osoittavat, että yhä suurempi prosenttiosuus yhteisön talousarviosta saa myönteinen lausuman. Tilintarkastustuomioistuin totesi kuitenkin myös, että rakennetoimien alalla ei ole tapahtunut edistystä. Tämän alan hallinnoinnista huolehtivat komissio ja jäsenvaltiot yhteisesti. Rakennetoimet ovat yksi Euroopan unionin keskeisimmistä toimintalinjoista. Ne kuvastavat yhteisvastuullisuuden keskeistä asemaa unionin arvojen joukossa ja edistävät taloudellista kehitystä ja sosiaalista yhteenkuuluvuutta sekä lisäävät vaurautta koko unionin alueella. Uusi ohjelmakausi on osoittanut, miten rakennetoimet voidaan mukauttaa Lissabonin strategian uusiin kasvua ja työpaikkoja koskeviin vaatimuksiin. Tämän vuoksi on olennaisen tärkeää, että rakennetoimiin kohdennetut varat käytetään mahdollisimman tehokkaasti ja että moitteettoman varainhoidon periaatteita noudatetaan tiukasti. 2. Varainhoitoasetuksen[1] 53 b artiklan mukaan jäsenvaltioilla on ensisijainen vastuu tarvittavien toimenpiteiden toteuttamisesta sen varmistamiseksi, että varat käytetään asiaan sovellettavien säännösten ja periaatteiden mukaisesti, sekä yhteisöjen taloudellisten etujen suojaamiseksi. Niiden on erityisesti kehitettävä varainhoitoasetuksen 28 a artiklassa vahvistettujen säännösten mukainen, vaikuttava ja tehokas sisäinen valvontajärjestelmä. Lisäksi alakohtainen lainsäädäntö velvoittaa jäsenvaltiot estämään, paljastamaan ja korjaamaan sääntöjenvastaisuuksia sekä asettamaan hallinto- ja valvontajärjestelmää koskevia yksityiskohtaisia vaatimuksia. Komission vastuu yhteisön talousarviosta ei rajoitu sen välittömässä määräysvallassa oleviin menoihin. Sen on myös tarkistettava, että jäsenvaltiot suorittavat niille annetut tehtävät moitteettomasti. Jos se toteaa päinvastaista, sen on käytettävä käytössä olevia menettelyjä maksatuksen keskeyttämiseksi ja rahoituskorjausten toteuttamiseksi. 3. Euroopan tilintarkastustuomioistuin totesi vuosikertomuksessaan 2006, että - jäsenvaltioiden ilmoittamissa ja komission korvaamissa menoissa oli suuri määrä virheitä vuonna 2006, - jäsenvaltioiden hallinto- ja valvontajärjestelmät ovat tehottomia tai vain jossain määrin tehokkaita ja - komission järjestelmät näiden heikkouksien poistamiseksi ovat vain jossain määrin tehokkaita. 4. Viimeisten viiden vuoden aikana komissio on kehittänyt muutamia toimia, joiden tavoitteena on vahvistaa sen valvontatehtävää rakennetoimien osalta. Toimenpiteisiin sisältyvät seuraavat: - tarkastusten määrän ja kattavuuden lisääminen siten, että ne koskevat 61 prosenttia ohjelmien menoista Euroopan aluekehitysrahaston osalta ja 83 prosenttia Euroopan sosiaalirahaston osalta, sekä yhteisen tarkastusstrategia-asiakirjan laatiminen vuosittain vuodesta 2005 alkaen, - toimintasuunnitelmamenettelyjen soveltaminen, jotta voidaan seurata, miten jäsenvaltiot toteuttavat korjaavia toimenpiteitä järjestelmää koskevien heikkouksien poistamiseksi ja panevat toimeen rahoituskorjauksia, - välimaksujen keskeyttäminen ja - rahoituskorjauspäätösten tekeminen. Tilintarkastustuomioistuimen havainnot osoittavat kuitenkin, että nämä toimenpiteet eivät vielä ole olleet riittäviä vaikuttaakseen näkyvästi jäsenvaltioiden komissiolle todentamien menojen luotettavuuteen. Tilintarkastustuomioistuin on edelleen löytänyt korkeita virhemääriä hanketason menojen osalta sekä järjestelmäpuutteita, erityisesti jäsenvaltioiden ensimmäiseltä valvontatasolta. 5. Jotkin tilintarkastustuomioistuimen havaitsemista virheistä voidaan korjata maksujen takaisinperinnällä sekä muilla jälkikäteistoimenpiteillä ohjelman tai hankkeen täytäntöönpanon aikana ja sen päättämisen yhteydessä. Komissio tehostaa toimiaan varmistaakseen, että jäsenvaltioilta saadaan luotettavia tietoja rahoituskorjauksista ja takaisinperinnästä. Se aikoo käyttää maksatuksen keskeyttämisen lisäksi myös muita toimenpiteitä kuten jäsenyysvelvoitteen noudattamatta jättämistä koskevaa menettelyä, jos asiassa ei edistytä. Takaisinperintä ei kuitenkaan vähennä ennakkotarkastusten tärkeyttä jäsenvaltioissa. Tästä syystä komissio toimii yhteistyössä jäsenvaltioiden kanssa parantaakseen kansallisia ensimmäisen valvontatason tarkastuksia. Tilintarkastustuomioistuimen toteama välimaksuihin liittyvä suuri virhemäärä ei ole hyväksyttävissä. 6. Komissio on myös alkanut hyödyntää ohjelmakaudella 2007–2013 aikaisempien rakennetoimien varainhoidosta saatuja kokemuksia. Niihin kuuluvat tiukennetut valvonta- ja tarkastusjärjestelyt uudessa lainsäädännössä, voimakkaat pyrkimykset neuvoa kansallisia viranomaisia sekä toimet sen vahvistamiseksi, että uusien ohjelmien järjestelmien käyttöönotossa noudatetaan täysimääräisesti sisäisen tarkastuksen vaatimuksia.Näin saadaan entistä luotettavampi perusta, jonka avulla voidaan saada varmuus kansallisten järjestelmien tehokkuudesta. 7. Vaikka uudet järjestelyt otetaan käyttöön, komissio jatkaa kuitenkin pyrkimyksiään sen varmistamiseksi, että jäljellä olevat maksut, jotka koskevat vuonna 2010 päätettäviä kauden 2000–2006 ohjelmia, ovat laillisia ja asianmukaisia. Ohjelmien päättämisprosessissa on saatava varmuus koko kauden menojen laillisuudesta ja asianmukaisuudesta. 8. Tilintarkastustuomioistuin on antanut vuosikertomuksessaan 2006 suosituksia, joilla voitaisiin parantaa komission valvontatehtävän tehokkuutta rakennetoimien osalta. Komissio hyväksyy liitteenä olevan toimintasuunnitelman, jossa se ottaa huomioon nämä suositukset - parantaakseen komission valvonnan tehokkuutta jäsenvaltioiden hallinto- ja valvontajärjestelmien osalta, - lisätäkseen tarkastustoiminnan vaikutusta, - varmistaakseen, että rahoituskorjauksista ja takaisinperinnästä raportoidaan täydellisesti, avoimesti, luotettavasti ja yhdenmukaisesti, ja - tehdäkseen tarvittavat päätökset maksatuksen keskeyttämisestä ja rahoituskorjauksista selkeän aikataulun mukaisesti. 9. Toimintasuunnitelman tarkoituksena on täydentää yhteisen tarkastusstrategian nykyistä laajamittaista tarkastustoimintaa rakennetoimien osalta sekä jatkaa tarvittavia toimia komission toimintasuunnitelmassa yhdennetyn sisäisen valvonnan kehyksen luomiseksi. Toimintasuunnitelmassa esitetään erityisiä toimia, jotka on tarkoitus toteuttaa vuonna 2008 kymmenellä eri alueella tilintarkastustuomioistuimen suositusten panemiseksi täytäntöön sekä komission valvonnan tehokkuuden ja vaikuttavuuden lisäämiseksi jäsenvaltioiden hallinto- ja valvontajärjestelmien osalta. Jokaiselle toimelle on määritelty tulos ja määräaika, jotta täytäntöönpanoa voidaan seurata. Komissio seuraa toimintasuunnitelmaan edistymistä vuoden 2008 aikana ja raportoi edistymisestä. Jotta tilintarkastustuomioistuimen löytämien virheiden määrä saataisiin vähenemään, komission ja jäsenvaltioiden on toimittava yhdessä parantaakseen johdonmukaisesti jäsenvaltioiden sisäisen tarkastuksen järjestelmien virheenestokykyä. Toimintasuunnitelman avulla komissio osallistuu näihin pyrkimyksiin tiukennetulla valvonnalla, tehostetuilla korjausmekanismeilla ja entistä paremmalla tiedotuksella. Komissio katsoo, että tuloksen olisi oltava todellinen askel eteenpäin parannusten saavuttamisessa ja toistuvien laiminlyöntien riskin poistamisessa joissakin jäsenvaltioissa. LIITE TOIMINTASUUNNITELMA komission valvontatehtävän vahvistamiseksi rakennetoimien osalta 1. Toimintasuunnitelman tavoite 1.1. Toimintasuunnitelman tavoitteena on vahvistaa komission valvontatehtävää ja saada siten jäsenvaltioiden komissiolle tekemissä todennetuissa menoilmoituksissa olevien virheiden määrä vähenemään rakennetoimia koskevan yhteisrahoituksen osalta tai, jos jäsenvaltiot eivät tässä onnistu, estämään yhteisön talousarviolle aiheutuvat tappiot rahoituskorjausten avulla. 1.2. Vaikka alkuperäinen määräaika umpeutuu vuoden 2008 lopussa, eräät toimet jatkuvat edelleen. Sen vuoksi toimintasuunnitelmaa on tarkasteltava uudelleen sekä päivitettävä vuoden 2008 lopussa. Toimintasuunnitelman täytäntöönpanoa seurataan neljännesvuosittain. 1.3. Komissio raportoi Euroopan parlamentille neljännesvuosittain maaliskuun 2008 lopusta alkaen. 2. Tilintarkastustuomioistuimen suositusten täytäntöönpano 2.1. Tavoite saavutetaan panemalla täytäntöön Euroopan tilintarkastustuomioistuimen suositukset sellaisina kuin ne on esitetty sen vuosikertomuksessa (VK) 2006, lausunnossa nro 6/2007 sekä vastuuvapauden myöntämismenettelyssä. Tilintarkastustuomioistuimen suositukset ovat seuraavat: 1. On varmistettava, että rahoituskorjauksista ja takaisinperinnästä toimitetaan täydelliset, avoimet ja luotettavat tiedot (VK:n 2.24 ja 2.26 kohta). 2. On parannettava pääosastojen vuotuisten toimintakertomusten laatua (VK:n 2.37 kohdan a alakohta). 3. On pantava täytäntöön komission toimintasuunnitelma yhdennetyn sisäisen valvonnan kehyksen luomiseksi (VK:n 2.37 kohdan b alakohta). 4. On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi (VK:n 2.37 kohdan c alakohta). 5. On varmistettava moitteettomat päättämismenettelyt kauden 2000–2006 ohjelmien osalta (VK:n 3.18 kohta). 6. On keskityttävä parantamaan ensimmäisten tasojen hallinnon tarkastuksia jäsenvaltioissa (VK:n 6.43 kohta). 7. On vahvistettava rakennerahastojen valvontajärjestelmän palautemekanismeja (VK:n 6.44 kohta). 8. On rohkaistava kauden 2007–2013 osalta yksinkertaistettujen menettelyjen käyttöön ja helpotettava sitä (VK:n 6.45 kohta). 9. On varmistettava oikeudellisen kehyksen täysimääräinen täytäntöönpano ohjelmakauden 2007–2013 osalta (talousarvion valvontavaliokunnan kuuleminen vastuuvapauden myöntämismenettelyssä 22.1.2008). 10. On lisättävä komission tarkastustoiminnan vaikutusta tehostamalla keskeytysten ja rahoituskorjausten käyttöä (Euroopan tilintarkastustuomioistuimen ja komission kokous 1.2.2008). 11. On valvottava asianmukaisesti vuotuisia yhteenvetoja sen varmistamiseksi, että ne ovat yhdenmukaisia, vertailukelpoisia ja hyödyllisiä (lausunto nro 6/2007, III kohta). 2.2. Komissio seuraa myös kaikkien tilintarkastustuomioistuimen löytämien sisältövirheiden käsittelyä varmistaakseen, että tarvittavat rahoituskorjaukset on tehty. 3. Toimet pääosastojen tarkastusstrategioiden järjestelmäpuutteiden korjaamiseksi Komission tarkastustyö on keskeinen osa sen valvontatehtävää. Aluepolitiikan pääosaston ja työllisyys-, sosiaali- ja tasa-arvoasioiden pääosaston tarkastustoiminta toteutetaan kolmivuotisen tarkastusstrategian mukaisesti. Strategiaa päivitetään vuosittain, ja siinä asetetaan tavoitteet ja ensisijaiset toimintalinjat todettujen riskien perusteella sekä esitellään suunniteltu tarkastustoiminta. Ohjelmakaudella 2000–2006 oli vuoden 2007 loppuun mennessä katettu Euroopan aluekehitysrahaston (EAKR) osalta tarkastuksilla noin 61 prosenttia ohjelmille myönnetyn yhteisön rahoituksen kokonaismäärästä. Euroopan sosiaalirahaston (ESR) osalta osuus oli 83 prosenttia. Kyseiset kaksi pääosastoa ovat suunnitelleet ohjelmakautta 2000–2006 koskevan tarkastustoiminnan vuodeksi 2008, ja siinä keskitytään seuraavaan: - tarkastukset johtoelimissä, joihin liittyy suuri riski (EAKR 40, ESR 15), - toimien päättämisestä vastaavien elinten tarkastus ohjelman päättämisen valmistelua varten (EAKR 30, ESR 6). Edellisinä vuosina tarkastuksissa havaittujen vakavien järjestelmäpuutteiden käsittelyä seurataan toimintasuunnitelmilla, joiden täytäntöönpano kuuluu asianomaisille jäsenvaltioille. Euroopan aluekehitysrahaston osalta on tehty 10 toimintasuunnitelmaa, jotka kattavat 80 ohjelmaa, ja Euroopan sosiaalirahaston osalta 17 toimintasuunnitelmaa, jotka kattavat 20 ohjelmaa. Vuoden 2008 loppuun mennessä komission yksiköiden on oltava joko todennut, että kyseiset jäsenvaltiot ovat saattaneet toimet onnistuneesti päätökseen, tai käynnistänyt menettelyn, joka johtaa rahoituskorjauksiin. Mitä tulee kesken oleviin menettelyihin, on käynnissä yksi ohjelmakauteen 2000–2006 liittyviä rahoituskorjauksia koskeva menettely, joka saatetaan päätökseen vuoden 2008 ensimmäisen neljänneksen aikana. Lisäksi on käynnistetty 19 välimaksujen keskeyttämistä koskevaa menettelyä, jotka johtavat rahoituskorjauksiin (EAKR 6, ESR 8, koheesiorahasto 5). Nämä menettelyt saatetaan päätökseen vuoden 2008 loppuun mennessä. 4. Ohjelman päättämisen valmistelu Ohjelmakauden 1994–1999 ohjelmien päättämisen[2] jälkitarkastusten seurantaa ollaan saattamassa päätökseen, ja rahoituskorjauspäätöksiä tehdään arviolta vähintään 500 miljoonan euron arvosta. Komission yksiköt ovat jo alkaneet valmistella kauden 2000–2006 ohjelmien päättämistä. Komissio antoi suuntaviivat jäsenvaltioille vuonna 2006. Pääosastot käynnistivät tarkastuskyselyn, joka kohdistui toimien päättämisestä vastaaviin elimiin, jotka ovat velvollisia antamaan lausuman menojen laillisuudesta ja asianmukaisuudesta vuonna 2007. Toimien päättämisestä vastaavista elimistä 19 on saattanut tarkastuksen päätökseen. Lisäksi pääosastot suunnittelevat seuraavaa: - sisäisten menettelyjen laatiminen sen varmistamiseksi, että jäsenvaltioiden toimittamat hankkeiden päättämiseen liittyvät asiakirjat tutkitaan perusteellisesti ja että sääntöjenvastaisuudet käsitellään asianmukaisesti, - toimien päättämisestä vastaavia elimiä koskevan tarkastuskyselyn saattaminen päätökseen edellä mainittujen 36 lisätarkastuksen avulla ja - tiedottaminen jäsenvaltioille ohjelman päättämisen valmistelusta. 5. Yhdennetyn sisäisen valvonnan kehyksen luomista koskevan toimintasuunnitelman päättäminen Kyseessä olevat kaksi pääosastoa ovat olleet aktiivisesti mukana toteuttamassa komission toimintasuunnitelmaa yhdennetyn sisäisen valvonnan kehyksen luomiseksi. Vuonna 2008 saatetaan päätökseen seuraavat toimenpiteet: Toimenpide 10 – Valvontakustannusten arviointi EAKR:n osalta – Kymmenessä jäsenvaltiossa on tarkistettu toimitettujen tietojen hyväksyttävyys paikan päälle tehtävien käyntien avulla. Arviointi on valmisteilla, ja se saadaan valmiiksi toukokuuhun 2008 mennessä. Lokakuuksi 2008 valmistellaan tiedonanto, jonka tarkoituksena on koota yhteen tämän kustannusten ja hyötyjen arvioinnin sekä jäännösriskin analysoinnin tulokset, jotka niiden pääosastojen, joiden politiikan aloille tilintarkastustuomioistuin on antanut negatiivisen arvioinnin, on sisällytettävä vuotta 2007 koskevaan vuotuiseen toimintakertomukseensa. Toimenpide 11N – Kansallisten valvonta- ja raportointijärjestelmien luotettavuus – Rahoituskorjauksia ja takaisinperintää koskeva liite sisällytettiin ensimmäistä kertaa lokakuussa 2007 julkaistuun rakennerahastoja koskevaan vuoden 2006 vuosikertomukseen, jossa esitettiin yhteenveto jäsenvaltioilta saaduista takaisinperintää ja peruutuksia koskevista tiedoista. Otokseen valittavissa jäsenvaltioissa tehdään tarkastus, jonka tarkoituksena on varmistaa tietojen täydellisyys ja oikeellisuus. Toimenpide 15 – Luottamussopimukset – Tanskan, Portugalin, Slovenian ja Viron kanssa allekirjoitettiin luottamussopimus vuonna 2008 aikaisemmin Yhdistyneen kuningaskunnan (Walesin) ja Itävallan kanssa allekirjoitettujen lisäksi. Pääosastot pyrkivät tekemään tällaisia sopimuksia jatkossakin, kun jäsenvaltiot täyttävät vaaditut edellytykset. Valmisteltavana on jo kaksi sopimusta, joista päätös tehdään syksyllä. Sopimukset koskevat ohjelmakautta 2000–2006. Luottamussopimuksen peruskäsite on sisällytetty yhteisön rakennerahastojen ohjelmakautta 2007–2013 koskevaan lainsäädäntöön. Lisäksi käynnissä ovat seuraavat toimenpiteet, jotka edellyttävät lisätoteutusta: Toimenpide 9 – Tarkastus- ja valvontatulosten koordinointi ja jakaminen – Rakennerahastojen hallinto- ja valvontajärjestelmistä vastaavien yhteisten elinten tietokantaan lisättiin vuonna 2007 toimien päättämisestä vastaavat elimet. Tätä tietokantaa käytetään toimien päättämisestä vastaavien elinten työtä koskevan tarkastuskyselyn tulosten jakamiseen vuonna 2008. Toimenpide 14 b – Ohjeet jäsenvaltioille – Jäsenvaltioiden kanssa keskusteltiin kuusista ohjeista vuoden 2007 aikana. Kahdet tarkastusviranomaisia koskevat ohjeet saadaan valmiiksi vuonna 2008, ja hallinnollisia tarkastuksia sekä todennustehtävää koskevat ohjeet tarkistetaan, jotta voidaan ottaa huomioon uudet säännökset. Toimenpide 16 – Tarkastusstandardien koordinointi – Rakennerahastojen tarkastusmanuaalia päivitetään parhaillaan, ja se saadaan valmiiksi vuonna 2008. Lisäksi viimeistellään otantamenetelmiä sekä järjestelmien arviointimenetelmiä koskeva ohjeistus. 6. Varotoimet rakennerahastojen ohjelmakautta 2007–2013 varten Komission yksiköt toteuttivat vuonna 2007 toimia ohjelmakautta 2007–2013 varten sen varmistamiseksi, että jäsenvaltioille annetaan yksityiskohtaiset ohjeet vaatimustenmukaisuuden arviointiin liittyvistä keskeisistä menettelyistä sekä tarkastusstrategian hyväksymisestä. Komission yksiköt antoivat tarkastusviranomaisille lisäohjeita ja -koulutusta järjestelmä- ja hanketarkastuksista. Vuonna 2008 komission yksiköt varmistavat vaatimustenmukaisuuden arviointia ja tarkastusstrategiaa koskevan ohjeistuksen tehokkaan noudattamisen käyttämällä yhteisiä menettelyjä ja tarkistuslistoja, jotka on laadittu varmuuden saamiseksi siitä, että jäsenvaltiot ovat luoneet vaatimusten mukaiset hallinto- ja valvontajärjestelmät. Komission yksiköt laativat 5 kohdassa mainittuja seuraavia lisäohjeita: - rakennerahastojen tarkastusmanuaali, - ohjeet hallintoviranomaisten tekemiä ensimmäisen tason tarkastuksia varten, - todentamistehtävää koskevat ohjeet. Komission yksiköt toteuttavat lisäksi toimia yhteisön asetuksilla mahdolliseksi tehtyjen yksinkertaistettujen menettelyjen käytön edistämiseksi sekä selkeiden ohjeiden antamiseksi tukikelpoisuuteen liittyvistä seikoista. 7. Uudet lisätoimet Tilintarkastustuomioistuimen vuosikertomuksen 2006 julkaisemisen jälkeen komission yksiköt ovat käynnistäneet joukon lisätoimia vastauksena tilintarkastustuomioistuimen suosituksiin. Toimet saatetaan päätökseen vuonna 2008. Ne koskevat pääasiassa toimenpiteitä, joilla pyritään varmistamaan maksatuksen keskeytystä ja rahoituskorjauksia koskevien päätösten nopeampi hyväksyminen, kun on todettu vakavia järjestelmän heikkouksia; toimenpiteitä sekä jäsenvaltioiden että komission aloitteesta tehtävän takaisinperintää ja rahoituskorjauksia koskevan raportoinnin laadun parantamiseksi; toimenpiteitä raportoinnin parantamiseksi edelleen vuotuisissa toimintakertomuksissa sekä toimenpiteitä, joilla pyritään maksimoimaan jäsenvaltioilta varainhoitoasetuksen 53 b artiklan 3 kohdan nojalla vaadittavista vuotuisista yhteenvedoista saatava hyöty. 8. Toimintasuunnitelman vaikutukset 8.1. Komissio on laatinut tämän toimintasuunnitelman käsitelläkseen järjestelmällisesti tilintarkastustuomioistuimen antamia 11 suositusta. Toimintasuunnitelma sisältää edellä tarkoitetut asiaankuuluvat toimenpiteet sekä mainitut uudet toimenpiteet. Lisäksi siinä eritellään tulokset ja indikaattorit sekä määräajat, jotta sen täytäntöönpanoa voidaan seurata. 8.2. Virhemäärän vähentämiseen välimaksujen tasolla päästään tasaista vauhtia, mutta se kestää pitkään. Vasta sitten kun jäsenvaltioiden järjestelmät ovat jatkuvasti tehokkaita estämään virheitä jo alkuvaiheessa, ennen kuin menot todennetaan komissiolle, tilintarkastustuomioistuimen löytämät virheet vähenevät. Ohjelmakauden 2000–2006 osalta jo tehdyt virheet vaikuttavat edelleen vuoteen 2010 asti tehtäviin maksuihin. Näiden virheiden korjaaminen riippuu jäsenvaltioilta vaadittavien maksun jälkeisten tarkastusten tehokkuudesta sekä komission valvonta- ja tarkastustoimista. Toimintasuunnitelmassa lueteltujen toimenpiteiden on tarkoitus lisätä tämän jälkivalvonnan tehokkuutta, erityisesti niiden jäsenvaltioiden järjestelmien suhteen, jotka on jo todettu puutteellisiksi, sekä tuottaa entistä parempia seurantaindikaattoreita. Ohjelmakauden 2007–2013 osalta toimintasuunnitelman on tarkoitus varmistaa, että jäsenvaltioiden järjestelmät toimivat tehokkaasti ohjelman täytäntöönpanon alkamisesta lähtien ja, muussa tapauksessa, että puutteet havaitaan aikaisessa vaiheessa, jotta voidaan soveltaa korjaavia toimenpiteitä. Toimintasuunnitelma . Toimenpide | Euroopan tilintarkastustuomioistuimen antama suositus | Tavoite | Asiasta vastaava pääosasto (PO) | Tulos/indikaattori | Määräaika | 1. Rakennetoimia koskevan yhteisen tarkastusstrategian mukaiset toimenpiteet kaudeksi 2000–2006 | 1.1. | Tehdään kohdennettuja tarkastuksia johtoelimissä, joihin liittyy suuri riski (2000–2006). | On keskityttävä parantamaan ensimmäisten tasojen hallinnon tarkastuksia jäsenvaltioissa. On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Keskitetään tarkastusresurssit elimiin, joihin liittyy suuri riski, jotta voidaan vähentää mahdollista jäännösriskiä. | PO REGIO PO EMPL | Suunniteltujen tarkastuskäyntien toteuttaminen: EAKR/koheesiorahasto 40: BE, BG, CZ, ES (2), F (3), FI, GR (3), IRL (2), IT (6), LT, LV, NL, PL (2), PT (2), RO, SK (2), UK (2), INTERREG (8) ESR 15: AT, DE, ES (3), HU, IT, LV, PT (3), SI, SK, UK (2) Tarkastustulokset 3 kuukauden kuluessa tarkastuskäynnistä. Tehokas tulos – luotettava perusta korjaustoimenpiteelle tai riittävä varmuus siitä, ettei toimenpide ole tarpeen. | 31.12.2008 | 1.2. | Saatetaan päätökseen seuranta, joka koskee jäsenvaltioiden nykyisten 27 toimintasuunnitelman täytäntöönpanoa vakavien puutteiden korjaamiseksi näiden jäsenvaltioiden hallinto- ja valvontajärjestelmissä. | On keskityttävä parantamaan ensimmäisten tasojen hallinnon tarkastuksia jäsenvaltioissa. On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat yhteisön talousarviota. | PO REGIO PO EMPL | 27 toimintasuunnitelmaa (EAKR 10 / ESR 17) tehty 16 jäsenvaltiossa tehokkain tuloksin. EAKR: ES, FI, IT, NL, PL, PT, UK (2), INTERREG (2) ESR: AT (2), BE, DE (3), ES (2), F (3), IT (2), LV, NL, SK, UK | 31.12.2008 | 1.3. | Saatetaan päätökseen kauden 2000–2006 osalta 20 keskeytys- ja rahoituskorjausmenettelyä, jotka ovat parhaillaan käynnissä, sekä 34 rahoituskorjausmenettelyä kauden 1994–1999 lopputarkastusten osalta. | On lisättävä komission tarkastustoiminnan vaikutusta tehostamalla keskeytys- ja rahoituskorjausmenettelyjen käyttöä. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat yhteisön talousarviota. | PO REGIO PO EMPL | Keskeytys-/rahoituskorjausmenettelyt saatetaan päätökseen jäsenvaltion hyväksymien korjausten kautta tai komission päätöksellä 24 kuukauden määräajassa (ks. 8.2 kohta jäljempänä). 32 EAKR-ohjelmaa: ES (23), IT, PT (3), INTERREG (3), UK (2) 12 ESR-ohjelmaa: DE, ES (2), F (2), IT (2), LU (2), LV, NL, UK 60 koheesiorahastohanketta: BG (3), ES (14), GR (37), PT (3), LT (3). | 31.12.2008 | 1.4. | Seurataan yksittäisiä sisältövirhetapauksia tarkastuslausuman 2006 osalta sekä mahdollisia järjestelmää koskevia seurauksia. | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Saadaan varmuus siitä, että vaaditut korjaukset on tehty yhteisön talousarvion suojaamiseksi. | PO REGIO PO EMPL | Pääosastot ilmoittavat lopullisen kannan 73 tapauksessa. Jos jäsenvaltio ei ole tehnyt vaadittavaa korjausta, on käynnistetty rahoituskorjausmenettely. | 30.9.2008 | 2. Keskeiset toimenpiteet, jotka ovat käynnissä yhdennetyn sisäisen valvonnan kehyksen luomista koskevan toimintasuunnitelman puitteissa | 2.1. | Toimenpide 9 – Luodaan toimivat menetelmät tarkastus- ja valvontatuloksia koskevien tietojen vaihtamiseksi ja lisätään yhtenäisen tarkastusmallin käyttöä. | On vahvistettava rakennerahastojen valvontajärjestelmien palautemekanismeja. | Koordinoidaan tarkastus- ja valvontatyötä sen tehokkuuden maksimoimiseksi. | PO REGIO PO EMPL | Jaetaan kyselystä saatavat tarkastustulokset, jotta voidaan tarkastella toimien päättämisestä vastaavien elinten työtä (ks. 3.1. kohta jäljempänä). | 31.12.2008 | 2.2. | Toimenpide 10 – Laaditaan alustava arvio ja analyysi valvontakustannuksista EAKR:n osalta. | On pantava täytäntöön komission toimintasuunnitelma yhdennetyn sisäisen valvonnan kehyksen luomiseksi tilintarkastustuomioistuimen lausunnon nro 2/2004 mukaisesti. | Muodostetaan perusta tasapainon luomiselle valvonnan kustannusten ja hyötyjen välille. | PO REGIO | Raportti jäsenvaltioilta saatujen tietojen analysoinnista. | 31.5.2008 | 2.3. | Toimenpide 11N – Tutkitaan kansallisten valvonta- ja raportointijärjestelmien luotettavuus takaisinperinnän ja rahoituskorjausten suhteen. | On varmistettava, että rahoituskorjauksista ja takaisinperinnästä toimitetaan täydelliset, avoimet ja luotettavat tiedot. | Parannetaan raportointia rahoituskorjauksista (ks. toimenpide 6 jäljempänä). | PO REGIO PO EMPL | Tarkastukset 10 jäsenvaltiossa, jotka valitaan, kun on analysoitu tiedot, jotka on toimitettava 31.3.2008 mennessä (5 jäsenvaltiota vuoden alkupuoliskolla). Tehokas tulos – tilintarkastustuomioistuin antaa paremman arvion. | 31.12.2008 | 2.4. | Toimenpide 14 b – Laaditaan tuensaajille ja/tai välitasoille valvontaa ja valvontaketjuun liittyviä vastuualueita koskevat suuntaviivat. | On rohkaistava kauden 2007–2013 osalta yksinkertaistettujen menettelyjen käyttöön ja helpotettava sitä. | Estetään virheitä ja vähennetään yhteisön talousarviolle aiheutuvaa riskiä (ks. toimet 4 ja 5.2 jäljempänä). | PO REGIO PO EMPL | Päivitetyt ohjeet hallinnollisista tarkastuksista ja todennustehtävästä. | 30.6.2008 | 2.5. | Toimenpide 15 – Edistetään rakennerahastojen yhteydessä luottamussopimuksia koskevaa aloitetta (jonka ansiosta komissio voi luottaa kansalliseen tarkastustyöhön kauden 2000–2006 osalta ja joka luo perustan vastaavalle yhteistyölle kaudella 2007–2013). | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Parannetaan tarkastustyön koordinointia, jotta voidaan luottaa kansallisten tarkastusviranomaisten työhön. | PO REGIO | Tavoite – luottamussopimusten tekeminen vielä kahden jäsenvaltion kanssa, jotka osoittautuvat tähän soveltuviksi (6 allekirjoitettu 19. helmikuuta 2008 mennessä EAKR:n ja koheesiorahaston osalta). | 30.9.2008 | 2.6. | Toimenpide 16 – Koordinoidaan tarkastusstandardeja, raportoidaan virhemääristä, jne. rakennerahastojen osalta. | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Parannetaan yhdennetyn sisäisen valvonnan kehystä yhdenmukaistamalla tarkastusmenetelmiä. | PO REGIO PO EMPL | Otantamenettelyä koskevat ohjeet. Järjestelmänarviointia koskevat menetelmät. Tarkistetun rakennerahastojen tarkastusmanuaalin valmistuminen. | 30.4.2008 30.4.2008 31.12.2008 | 3. Varotoimet kauden 2000–2006 ohjelmien ja hankkeiden päättämistä varten | 3.1. | Saatetaan päätökseen toimien päättämisestä vastaavien elinten työtä koskeva tarkastuskysely (2000–2006). | On varmistettava moitteettomat päättämismenettelyt. | Ennakkovalvonta sen varmistamiseksi, että päättämismenettely on tehokas sääntöjenvastaisten menojen havaitsemisessa. | PO REGIO PO EMPL | Suunniteltujen tarkastuskäyntien toteuttaminen: EAKR/koheesiorahasto 30: BE, BG, CY, CZ (2), DE (5), ES (2), FI, GR (2), HU, IT (6), LT, NL, PL (2), RO, UK (3) [3] ESR 6: EE, FI, HU, IRL, PT, SV. Tehokas tulos – luotettava perusta korjaustoimenpiteelle tai riittävä varmuus siitä, ettei toimenpide ole tarpeen. | 31.12.2008 | 3.2. | Laaditaan valmiiksi sisäiset menettelyt, joilla varmistetaan, että hankkeiden päättämiseen liittyvät asiakirjat tutkitaan perusteellisesti. | On varmistettava moitteettomat päättämismenettelyt. | Varmistetaan ohjelmien päättämisen asianmukainen valmistelu komission yksiköissä. | PO REGIO PO EMPL | Uudet menettelyt viimeistelty. | 30.6.2008 | 3.3. | Tiedotetaan jäsenvaltioille komission vuonna 2006 julkaisemista hankkeiden päättämistä koskevista ohjeista. | On varmistettava moitteettomat päättämismenettelyt. | Varmistetaan ohjelmien päättämisen asianmukainen valmistelu jäsenvaltioissa. | PO REGIO | Seminaari hallintoviranomaisille. Esityslistalla vuotuisissa kokouksissa hallintoviranomaisten kanssa. | 30.6.2008 31.12.2008 | 4. Varotoimet ohjelmakautta 2007–2013 varten | 4.1. | Vaatimustenmukaisuuden arviointia koskevien kertomusten ja lausuntojen tarkastelu. | On varmistettava oikeudellisen kehyksen täysimääräinen täytäntöönpano ohjelmakauden 2007–2013 osalta. | Varmistetaan, että tehokkaat hallinto- ja valvontajärjestelmät saadaan käyttöön kauden alkuvaiheessa. | PO REGIO PO EMPL | Noin 250 järjestelmän asiakirjatarkastus, tarvittaessa selvityskäyntejä. Tehokas tulos – pieni virhemäärä myöhemmin toimitetuissa välimaksupyynnöissä. | 31.12.2008 | 4.2. | Kansallisten tarkastusstrategioiden tarkastelu. | On varmistettava oikeudellisen kehyksen täysimääräinen täytäntöönpano ohjelmakauden 2007–2013 osalta. | Varmistetaan, että kansalliset tarkastusstrategiat ovat säännösten mukaisia. | PO REGIO PO EMPL | Noin 200 tarkastusstrategian asiakirjatarkastus. | 31.12.2008 | . 4.3. | Yksinkertaistamistoimet: | On rohkaistava ohjelmakauden 2007–2013 osalta yksinkertaistettujen menettelyjen käyttöön ja helpotettava sitä. | Estetään virheet ja vähennetään yhteisön talousarviolle aiheutuvaa riskiä. | a) Ohjeet osittaisesta sulkemisesta asetuksen (EY) N:o 1083/2006 88 artiklan mukaisesti sekä niiden seuranta vuotuisissa kokouksissa hallintoviranomaisten kanssa. | PO REGIO PO EMPL | Ohjeet ja seurantakokoukset. Tehokas tulos – enemmistö jäsenvaltioista käyttää osittaista sulkemista. | 31.12.2008 | b) Ohjeet kiinteän osuuden soveltamisesta välillisten kustannusten osalta (ainoastaan ESR) sekä niiden seuranta vuotuisissa kokouksissa hallintoviranomaisten kanssa. | PO EMPL | Ohjeet ja seurantakokoukset. Tehokas tulos – enemmistö jäsenvaltioista (18/27) soveltaa kiinteää osuutta – virheiden vähentyminen. | 31.12.2008 (Ohjeet viimeistelty 9/2007.) | 4.4. | Tukikelpoisuuteen liittyvien seikkojen tarkastelu ja niitä koskevien selvennysten toimittaminen kauden 2007–2013 osalta. | On varmistettava oikeudellisen kehyksen täysimääräinen täytäntöönpano ohjelmakauden 2007–2013 osalta. | Varmistetaan, että säännökset ovat selkeitä niitä soveltaville kansallisille viranomaisille ja tuensaajille. | a) Yhteisön tukikelpoisuussääntöjen kokoaminen kauden 2007–2013 osalta yhteen esitteeseen. | PO REGIO PO EMPL | Esite. | 30.9.2008 | b) Ohjeet asetuksen (EY) N:o 1083/2006 55 artiklan soveltamisesta – tuloja tuottavat hankkeet. | PO REGIO PO EMPL | Ohjeet. Tehokas tulos – virheiden vähentyminen tuloja tuottavien hankkeiden osalta. | 30.6.2008 | c) Ohjeet valtiontukisääntöjen soveltamisesta. | PO REGIO PO EMPL | Ohjeet. Tehokas tulos – virheiden vähentyminen valtiontukisääntöjen osalta. | 30.6.2008 | 4.5. | Julkisia hankintoja koskevista säännöistä tiedottaminen. | On keskityttävä parantamaan ensimmäisten tasojen hallinnon tarkastuksia jäsenvaltioissa. | Vähennetään tästä lähteestä peräisin olevia virheitä rakenne- ja koheesiorahastovarojen käytössä. | PO REGIO PO EMPL | Järjestetään 2 seminaaria jäsenvaltioiden viranomaisille tietoisuuden lisäämiseksi julkisia hankintoja koskevien sääntöjen soveltamisesta rakennetoimiin. | 31.12.2008 | 5. Toimet kansallisten ensimmäisen valvontatason tarkastusten parantamiseksi | 5.1. | Järjestetään seminaari hallintoviranomaisille ja todentamisviranomaisille sekä seuranta vuotuisissa kokouksissa hallintoviranomaisten kanssa. | On keskityttävä parantamaan ensimmäisten tasojen hallinnon tarkastuksia jäsenvaltioissa. | Ensimmäisen valvontatason tarkastusten puutteiden aiheuttaman riskin poistaminen. | PO REGIO PO EMPL | Seminaari noin 300 kansalliselle osallistujalle. | 30.6.2008 | .5.2. | Päivitetään ohjeet hyvistä käytännöistä ensimmäisen valvontatason tarkastusten ja todentamistehtävän osalta kaudelle 2007–2013. | On keskityttävä parantamaan ensimmäisten tasojen hallinnon tarkastuksia jäsenvaltioissa. On vahvistettava valvontajärjestelmän palautemekanismeja. | Ensimmäisen valvontatason tarkastusten ja todentamistehtävän puutteiden aiheuttaman riskin poistaminen. | PO REGIO PO EMPL | Ohjeet viimeistelty ja jaettu (ks. 2.4 kohta). | 30.6.2008 | 5.3. | Vaatimustenmukaisuuteen liittyvien itsearviointivälineiden järjestäminen hallintoviranomaisille. | On keskityttävä parantamaan ensimmäisten tasojen hallinnon tarkastuksia jäsenvaltioissa. | Ensimmäisen valvontatason tarkastusten puutteiden aiheuttaman riskin poistaminen. | PO REGIO PO EMPL | Itsearviointisovellus jaettu. | 30.6.2008 | 6. Toimet rahoituskorjauksia koskevan jäsenvaltioiden raportoinnin parantamiseksi | 6.1. | Raportoitujen tietojen seuranta aukkojen täyttämiseksi ja epätarkkuuksien oikaisemiseksi. | On edistettävä täydellisten, avoimien ja luotettavien tietojen toimittamista rahoituskorjauksista ja takaisinperinnästä. | Parannetaan raportointia rahoituskorjauksista ja takaisinperinnästä. | PO REGIO PO EMPL | 31. maaliskuuta 2008 mennessä saatujen tietojen analysointi ja seurantakirjeen lähettäminen. Tilintarkastustuomioistuin antaa paremman arvion. | 30.6.2008 | 6.2. | Paikan päällä tehtävät otokseen valittavien jäsenvaltioiden tietojen tarkastukset. | On edistettävä täydellisten, avoimien ja luotettavien tietojen toimittamista rahoituskorjauksista ja takaisinperinnästä. | Tarkistetaan raportoitujen tietojen oikeellisuus. | PO REGIO PO EMPL | Tarkastukset 10 jäsenvaltiossa, jotka valitaan, kun on analysoitu tiedot, jotka on toimitettava 31.3.2008 mennessä (5 jäsenvaltiota vuoden alkupuoliskolla) (ks. kohta 2.3). Tilintarkastustuomioistuin antaa paremman arvion. | 31.12.2008 | 7. Toimet tarkastustoiminnan vaikutusta koskevan komission raportoinnin parantamiseksi | 7.1. | Parannetaan tarkastussuositusten seurantaa koskevia kirjaamis- ja raportointijärjestelmiä. | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. On vahvistettava valvontajärjestelmän palautemekanismeja. | Parannetaan valvontaprosesseja ja helpotetaan tarkastustulosten jakamista. | PO REGIO PO EMPL | Tietoteknisten sovellusten ja menettelyjen muuttaminen: SYSAUDIT PO REGIO:ssa; A-REP:n täysimittainen käyttöönotto PO EMPL:ssa. Tilintarkastustuomioistuin antaa paremman arvion. | 31.9.2008 31.3.2008 | 7.2. | Parannetaan komission valvonta- ja tarkastustoiminnasta seuraavia korjauksia koskevia kirjaamis- ja raportointijärjestelmiä. | On edistettävä täydellisten, avoimien ja luotettavien tietojen toimittamista rahoituskorjauksista ja takaisinperinnästä. | Parannetaan tietoja takaisinperinnästä ja rahoituskorjauksista komission tarkastustoiminnan vaikutuksen osittaisena indikaattorina. | PO REGIO PO EMPL | Tietoteknisten sovellusten ja menettelyjen muuttaminen. Raportointi neljännesvuosittain PO BUDG:lle. Tilintarkastustuomioistuin antaa paremman arvion. | 30.9.2008 | . 8. Toimet komission tarkastustoiminnan vaikutuksen lisäämiseksi | 8.1. | Luodaan ja pannaan täytäntöön maksatuksen keskeytysmenettelyt komission päätöksellä mahdollisimman pian sen jälkeen, kun kansallisissa järjestelmissä on havaittu vakavia puutteita. | On lisättävä komission tarkastustoiminnan vaikutusta tehostamalla keskeytys- ja rahoituskorjausmenettelyjen käyttöä. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat yhteisön talousarviota. | PO REGIO PO EMPL | Ohjeet pääjohtajilta, tarkistetut menettelyt ja seurantaraportti. Tehokas tulos: tavoitteena keskeytyspäätös 6 kuukauden kuluessa tarkastushavaintoja koskevasta lopullisesta kannasta. | 30.4.2008 | 8.2. | Muutetaan keskeytystä ja rahoituskorjauksia koskevia sisäisiä menettelyjä niiden soveltamisen nopeuttamiseksi. | On lisättävä komission tarkastustoiminnan vaikutusta tehostamalla keskeytys- ja rahoituskorjausmenettelyjen käyttöä. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat yhteisön talousarviota. | PO REGIO PO EMPL | Tarkistetut menettelyt ja seurantaraportti. Tehokas tulos – saavutetaan tavoite tehdä rahoituskorjauspäätös 24 kuukauden kuluessa tarkastuksesta, jos päätös on tarpeen. | 30.4.2008 | 9. Toimet vuotuisten toimintakertomusten antaman varmuuden parantamiseksi | 9.1. | Suoritetaan seuraavat toimenpiteet vuotuisten toimintakertomusten valmistelun yhteydessä: | On parannettava pääosastojen vuotuisten toimintakertomusten laatua. | Parannetaan jäsenvaltioiden järjestelmien arviointia koskevan raportoinnin avoimuutta ja johdonmukaisuutta, jotta edistymistä voidaan seurata entistä paremmin. | PO REGIO PO EMPL | Vuotuinen toimintakertomus 2007. Tilintarkastustuomioistuin antaa paremman arvion. | 31.3.2008 | a) Toimitetaan tietoa kaikkien niiden järjestelmien seurannasta, joiden osalta havaittiin olennaisia järjestelmää koskevia puutteita vuonna 2006. | b) Raportoidaan niiden toimintasuunnitelmien toimeenpanosta, jotka jäsenvaltiot ovat panneet täytäntöön puutteiden korjaamiseksi. | c) Raportoidaan välimaksujen keskeytyspäätöksistä, edelleenvaltuutettujen tulojen ja menojen hyväksyjien toteuttamista muista välimaksuihin liittyvistä varotoimenpiteistä, jäsenvaltioiden komission pyynnöstä tekemistä rahoituskorjauksista sekä komission tekemistä rahoituskorjauspäätöksistä. | d) Toimitetaan yksityiskohtaiset tiedot siitä, miksi varaumia ei ole esitetty tapauksissa, joissa todetaan olennaisia järjestelmää koskevia puutteita. | e) Raportoidaan tilintarkastustuomioistuimen aikaisempien suositusten seurannasta. | 10. | Toimet varainhoitoasetuksen 53 b artiklan mukaisista vuotuisista yhteenvedoista saatavan hyödyn maksimoimiseksi | Analysoidaan saadut yhteenvedot, sisällytetään tulokset vuotuiseen toimintakertomukseen ja toteutetaan toimenpiteitä niiden jäsenvaltioiden osalta, jotka eivät noudata velvoitteita. | On valvottava asianmukaisesti vuotuisia yhteenvetoja sen varmistamiseksi, että ne ovat yhdenmukaisia, vertailukelpoisia ja hyödyllisiä. | Parannetaan jäsenvaltioilta saatavan varmuuden tasoa. | PO REGIO PO EMPL | Tulokset raportoidaan vuotuisessa toimintakertomuksessa. Velvoitteet laiminlyöviin jäsenvaltioihin kohdistetut tehokkaat toimenpiteet. | 31.3.2008 31.12.2008 | [1] Neuvoston asetus (EY, Euratom) N:o 1605/2002, annettu 25 päivänä kesäkuuta 2002, Euroopan yhteisöjen yleiseen talousarvioon sovellettavasta varainhoitoasetuksesta (EYVL L 248, 16.9.2002, s. 1). [2] Loppumaksupyyntöjen toimittamisen määräaika oli 31. maaliskuuta 2003. [3] 8 tarkastuskäyntiä on yhdistetty toimenpiteeseen 1.1 liittyviin tarkastuskäynteihin.